Document ID: /roh_data/filtered/fineweb-2-filterrobots_roh.jsonl.gz/29344

45% da la populaziun svizra ha fatg l'onn passà ina scolaziun supplementara. Quai mussan las cifras da l'Uffizi federal per statistica. Igl èn surtut raschuns professiunalas per sa scolar vinavant e quai en ils secturs economia e lavur. 54% da persunas che lavuran han frequentà ina scolaziun – dentant era 42% da las persunas senza lavur. Sche las scolaziuns n'han nagin connex cun la lavur, han Svizras e Svizzers surtut tschernì scolaziuns en connex cun sport, art e creativitad.
Cumpareglià cun il studi d'avant tschintg onns è il dumber che fa scolaziuns dentant sa reducì per 17 puncts procentuals. Tenor l'Uffizi federal da statistica è surtut la pandemia da Covid-19 la culpa per quest regress.